
Нэгж хичээлийн сэдэв: “Хөрөг найрууллыг задлан шинжлэх” 8 цаг

Ээлжит хичээл 1
Сэдэв: Эхийг уншиж ойлгох,  утга, бүтцийн задлал хийх
Зорилт:  1. Хөрөг найрууллыг уншиж ойлгох
      2. Хөрөг найрууллын утга бүтцийг тодорхойлох
                 3. Сэдэв гол санааг тайлбарлах
Үйл ажиллагаа 1 
· Эхийн утга агуулгатай холбоотой асуултад хариулна. 
· Хөргөөс өөрт сонирхолтой/ сонирхолгүй баримт, үзэл бодол, сэтгэл хөдлөл баймжийг сонгон, шалтгаанаа бусдадаа тайлбарлах
· Гадаад дотоод шинжийг дүрслэн бичсэн эхүүд болоод хөрөг найрууллуудыг уншаад харьцуулна. Харьцуулахдаа:
· Эхийн агуулгын бүтэц тус бүрийн онцлог юу байна вэ? 
· Эхийг хэрхэн найруулан бичсэн байна вэ?
· Зохиогч эхийн нэрийг өгөхдөө юун дээр тулгуурлаж вэ? 
· Хөрөг (дүр) -ийн бусдаас ялгагдах онцлог юу вэ? 
Үйл ажиллагаа 2
· Эхийг цогцолбороор зааглах
· Цогцолбор тус бүрийн гол санааг олох
· Эхийн сэдвийг олох
· Эхийy гол санааг олж тодорхойлох
Ажлын хуудас 1
1. Эхийг уншихдаа чухал хэсгүүдийг тодруулж уншина
2. Эхээс ойлгомжгүй үг хэллэгийг ялгаж бичээд хам сэдэв болон толь бичгээс утгыг тайлбарлана. 
                       Ш.Цэрэнпил                              Хэнээт
	Хэнээ л гэмээр юм даа – гэж Доржийн Эрдэмбилэг хариулсан гэдэг.  “Монголын нууц товчоо” – г чээжээр мэддэгийгюу гэж үзвэл болох вэ гэж телевизийн сурвалжлагчийг асуухад тэр дээрх хариултыг өгчээ.
- Хэнээ гэнээ! Энэ чинь ямар утгатай үг вэ гэж орос сургууль 5 дамжсан залууг дахин лавлахад:
- Яахав дээ, Аминд ашиг багатай, амьжиргаанд тус багатай юмыг хэтэрхий донтож сонирхохыг хэлж байгаа юм гэжээ. Ингэж хэлэх үндсийг түүний номтой холбогдсон намтар бий болгосон байж. Наяад оны дундуур манайд японы телевизор анх зарагдсан. Түүнээс авч тавихаар мань хүн  зургаан мянган төгрөг өвөртлөн гарчээ. Авгай хүүхэд нь догдолсоор үлдэж. Өөрийнхөө машинаар сүнгэнүүлэн одсон түүнийг төдөлгүй телевиз тэвэрсээр ороод ирнэ гэж тэд хүлээсээр байв. Орой болсон хойно хашир шуудайтай юм үүрсээр уухилан орж ирж. Шуудайнаас “Дэлхийн уран зохиолын түүвэр” гэсэн орос номууд асгарчээ. Хүүхдүүд учиргүй гомдож урвайцгаав. Авгай шатаж гарчээ. 
     - Хэнээтэй амьтан! Хэнээт! Ном шагайснаар чиний гийгүүлсэн чинь алив гэжээ. Тэр оройноос хойш хөндий хөхөлзүүр хэдэн хоног өнгөрсөн байна. Энэ хугацаанд нөгөө хорин ботийг Эрдэмбилэг уншиж амжив. Тэгээд өнгөт зурагт авахын эрхэнд ботиудаа нэг номын санд буцаж худалдсан аж. Анзаарсан хүнд бол телевизтэй болсон орой тэднийх ер бусын байж. Гурван хүүгийн нүд өнгөт дэлгэцнээс огт салсангүй. Ээж нь гойд амттай хоол хийсэн авч түүнээс идэх сонирхол тэдэнд байсангүй. Унтах ороо засаж байсан авгайн царайд туяа татаж, нүд гялалазаж, байсныг аргагүй эрхэнд зарсан номныхоо хойноос  санааширсан нөхөр нь анзаараагүй гэдэг. Тэр эрүүлжүүлэхэд баригджээ. Товхийсэн хоёр цагдаа мань хүнийг газарт хүргэлгүй шахам хөтөлсөөр эрүүлжүүлэхийн хаалгаар түлхчихэв. Өнхөрч унахад нь халааснаас нь “Монгол роман” сэтгүүл унав. Энэ сэтгүүл л түүнийг энд авчиржээ. Л.Түдэвийн “Хувьсгал танаа өчье” романыг  уншаад түүнд жигтэйхэн гуниг, хорсол үлджээ. Тодорхой чиглэлгүй тэр жигшил зэвүүцэл архины
халуунд хөөргөдүүлэн дэлбэ үсэрсэн аж. Гудамжаар явсан цагдааг тэр:
     - Аа! Муусайн ногоон малгайтнууд! Та нар юугаа шиншилж яваа юм бэ? Өнөөдөр 1930 хэдэн он биш шүү гэж хашигирчээ.
Ингээд уйлсан, дуулсан, гуньсан хэдэн согтуутай хамт хонохоор болов. Дэмий л нэг гэрэлтэй  булан бараадан нөгөө сэтгүүлээ унших аядан суув. Түнийг харсан нэг согтуу санжганан ирж:
    - Энэ муу эрүүлжүүлэхэд ном уншаад байхдаа яадаг юм бэ? Чи хэнээтэй амьтан байх. Би энд олон ирсэн. Чам шиг солиотой амьтан үзээгүй гэх мэтээр тультираатав.
Энэ номонд алдарт гавьяат дуучин Магсар хурцын Дугаржавыг хэлмэгдүүлсэн тухай Түдэв гуай бичсэн юм гэвэл согтуу эс ойлгон, манарч гөлөрсөн нүдээр онож алдан харсаар унтаад өгчээ.  Тэр зарим номыг хөөрөн шүтдэг шигээ зарим номноос ой нь гутаж уур шар нь гозойдог аж. Хайхрамжгүй бичсэн, уран сайхан муутай, мэдлэг соёл шингээгүй номыг тэр үзэн яддаг. Номын дэлгүүр хэсдэг хэзээний зангаар тэр номын хоёрдугаар дэлгүүрээр оржээ. Дэд доктор цолтой, бузгай нэрд гарсан нэг зохиогчийн шинэ ном түүнд өртлөө. Эхнээс нь хоёр хуудас гүйлгэн харав. Номын олхиогүй сул үг өгүүлбэрүүд, ядмаг дүрслэл нь түүнийг доромжлох мэт санагдав.  Ердөө л өөдөөс нь угаадас цацчих шиг болж.
- Энэ ном танайд хэд ирсэн бэ?
- 300 орчим
- Аль хэр гүйж байна?
- Ирээд хагас сар болсон. Арваад нь л борлоод байна.
 - Тэгвэл үлдсэнийг нь би авъя.
        Ингээд хагас жилийн цалингаа тоолж өгөн тоосонд дарагдсан хэдэн боодол ном машиныхаа ард шидчихээд төмөр замын халуун усны зуухан дээр давхин ирж, муу ном яаж үнс чандар болдгийг тэр удтал ажигласан байна. Эрдэмбилэг номонд хорхойтой төдийгүй гоц ой, тогтоолттой хүн юм. “Монголын нууц товчоо” – г  тэр а, б- гүй цээжилжээ. Цээжлэх ч гэж дээ. Сонирхож шимтэж уншсан нь түүний ой тойнд тогтож үлддэг  байна. .Эрдэнийн өгүүллэгүүд О.Дашбалбарын шүлэг, “Тунгалаг тамир” романы амттай эгзэгтэй хэсэг гээд манай уран зохиолын олон дээжис түүнд хоногшин хадгалагджээ. “Монголын нууц товчоо”- ны 750 жилийн ой тэмдэглэх дуулиант ажлын үеэр телевизийн сурвалжлагч О.Жигмидготов Эрдэмбилэгийг анх олж сурвалжлан дэлгэцнээ гаргажээ. 55 Мөн доктор Д.Цэрэнсодномтой хамт “Нууц товчоо” – гоор хийсэн цуврал нэвтрүүлэгт тэр оролцсон байна. Эрдэмбилэг дээд сургууль, техникумд олон жил техник, механикийн хичээл заасан юм. Түүний хичээл гоц гойд цараатай хүрээтэй болдгийг шавь нар нь гайхдаг гэнэ. Энэ багшийн хичээлд сууж үзсэн төрийн соёрхолт бүжиг дэглээч Сэвжидийн Сүхбаатар :
     - Манай соёлын гавьяат мэргэжилтнүүд Эрдэмбилэг багш шиг байсан ч болоосой гэж
халагласан гэдэг. Соёлын гавьяат зүтгэлтэн, ТИС-ийн багш С.Ишбалжир өөрийн шавь нарын нэг Д.Эрдэмбилэгийг “Их мэдлэг, мэдээлэл дээр чөлөөтэй хөрвөж, тэр мэдлэг мэдээллийг хумьж нягтруулах, дэлгэж тэлэх олон аргыг ашиглан хичээл заадаг онцгой чадвартай багш” гэж үнэлжээ. Эрдэмбилэг өөртөө ихээхэн юм бичиж үлдээсэн хүн юм. “Техник механикийн хичээлийг түүх, гоо зүй, уран зохиолын баримтаар хачирлан мэдлэг гүнзгийрүүлэх арга”, “Өвгөн Маркесийн этгээд баримтууд”, “Фолкнерийн хүүрнэлд шингэсэн дүрслэл” гэх мэт ном, өгүүлэл олныг бичжээ. Эдгээрийгээ төгс төгөлдөр бус, хэнээ хөдөлсөн үеийн орон гаран санаанууд гэж үздэг учир хэвлүүлэхгүй гэдэг байна. Уран зохиолын багш мэргэжилтэй аав нь хүүхдүүдээ багаас нь номд элэгтэй болгож, “Монголын нууц товчоо”-г шүтүүлсэн байна.Ном хүнд яаж хүрдгийн зөвхөн ганц жишээ хэмээн дээрх баримтыг сийрүүлэв.


Даалгавар 1   “Хэнээт” эхийг дахин сайн уншаад даалгаврыг гүйцэтгээрэй.

а.  Дүрийн “Хэнээтэй” г батлах баримтаас дурдана уу......................
Үлгэрлэвэл:
-   Д.Эрдэмбилэг “Нууц товчоо”г цээжээр мэддэг. Тэрээр сурвалжлагчийн асуултад “Хэнээ л гэмээр юм уу даа” гэж хариулсан нь  баримт  мөн.
-  Хүүхдүүд нь аав, ээждээ хашаа байшин барьж өгөхөөр санаа нэгдэж нэг зунжин ажил болжээ. Хамгийн том ах Д.Эрдэмбилэг ирсэнгүй. Ядарч өлссөн нэг дүү нь  “Том ах муу номын хэнээт. Хаа нэгтээ “Нууц товчоо” гэж донгосоод сууж байгаа биз” гэж хэлсэн нь номд үнэнхүү хорхойтой Д.Эрдэмбилэгийн дүрийг гаргах өөр нэгэн баримт. 
б.   Д.Эрдэмбилэгийн дүрийг тодруулахад энэ баримтууд ямар ач холбогдолтой байна вэ?
в. Хэн хэн, ямар учраас “Хэнээт”  гэж хэлсэн бэ?  Энэ нь дүрээ урлах нэг арга мөн үү?  
г.  Хэнээтийн дүрээс чи юу ойлгож ухаарч авав?  
д. “ Ном хүнд яаж хүрдгийн зөвхөн ганц жишээ.” – өгүүлбэрээс асуудал дэвшүүлэн ярилцана уу.   Мөн өгүүлбэрийг тонгоргон хувиргаж бичээрэй.
е. Эхийн санаа, дэс дарааг алдагдуулахгүй яриарай. 

Ээлжит хичээл 2 
Сэдэв: Эхийн хэлний хэрэглээг задлан шинжлэх
Үйл ажиллагаа: 
а. Зохиогч аавын үгээр дүрийн ямар шинжийг тодруулсныг олохдоо: 
	б. Хөргийн баримтыг ялган хэлэх.
	в. Дүрийг тодруулсан тулгуур өгүүлбэрийг ялгаад  дүрээ хэрхэн зурагласныг ярилцах
	д. “Үзэг нь ................................адил”- дүрслэх ур маягийг солих
	е.  Зохиогчийн  үнэлэмж хандлага илэрсэн хэсгийг олоод тайлбарлах
	ё.   Хурдан  хальт мөлт болчих вий дээ...тэмдэглэсэн үгийн утгыг алдагдуулахгүй солин найруулах
	ж . Хөргийн хэсгийг уншаад чи өөртөө юу нээв? гэдгийг тайлбарлах

Ажлын хуудас 2 
Эхийг анхааралтай уншаад асуултад хариулаарай. 
                                          Аавын үг, хүүгийн үйлс
      Цагийн хүүхэд төдийгүй, цаг яван одоход бодлоо үлдээж чадсан цагийг бүтээгч хөвгүүдийн нэгэн Лодон агсны хүү Түдэвийн тухай өнгөрсний дурдатгал, эдүгээгийн  бясалгалаар тодосгон байж, энэхүү хөрөг нийтлэлийг бичсүү хэмээн зориглов. 
     Лодон гуай эргэж ирэхгүй аянд мордохоосоо хэдэн сарын өмнө “Би Чингисийн эр хоёр загал шиг хоёр хүүтэй явлаа. Багыг маань харийн орны Мушгиа голын лусын дагина тэвэрч аваад буцааж өгсөнгүй. Тавилан гэдэг энэ биз. Энэ Түдэв л одоо хоёр хүний хийхийг нэгэн биеэр үүрч, хоёр загалын явахыг нэгэн загалын хөлөөр туулах болжээ!...” гэснийг нэхэн санав. Ингээд аавын үг, хүүгийн үйлс хоёр найрсан жигдэрч, эцгийн юу санасан есөн хүслийн манлай нь ёсоор бүтсэн сэн. 
...Түдэв ажлын үеэр зохиол бичнэ гэж ер үгүй, зөвхөн оногдсон оногдсонд нь 
шууд хамаарах ажлаа л хийнэ. Хурдан, хальт мөлт болчих вий дээ гэмээр тун хурдан бичнэ. Баллана, сохолно гэж бараг үгүй. Үзэг нь дэгдэн гүйж, хар бэхийн нэг мөр нөгөө мөрөө дэрлэн ундрах нь горхи горхины бидэргээ адил хөвөрнө. Үүнд ер бусын хувилгаан чанар байхгүй ч ширээгдэж төгссөн номч мэргэнд заяадаг чанар буй. Үзэг нь бүдэрнэ ээ гэж үгүй. 
Хэд хэдэн салбарын, хэдэн зуун ном туурвиж, гучаад хэлээр нэг сая таван түмэн ширхгээр хэвлүүлсэн бичгийн хүний үзэг уяа нь таарсан хүлэг адил тийм ч байхаас яахан аж гэж бодогдоно.        (Д.Маам )
Даалгавар 1   Янз бүрийн  хөрөг найрууллыг  харьцуулан уншуулна: 
a) Эдгээр хөрөг найрууллын  гарчгийг уншихад ямар сэтгэгдэл төрж байна вэ? Яагаад? г.м гарчгийг хэрхэн өгдөг талаар ярилцуулах
“Их Монгол”, “Хэнээт”, “Хийлийн чавхдас шиг мөнгөн зөрөг” гэх мэт
b) Хөргүүдийг  агуулгын бүтцээр задлан шинжлэх, ямар ямар  онцлог шинж байгааг тодруулна 
	
	“Аавын үг, хүүгийн үйлс”      
	“Их Монгол”            
	“Хэнээт”                          


	Эхлэл
	Лодон гуайн хэлсэн үгээр:

	Наадмын талбайн дүрслэлээр:
“Дайн дуусаж, тэр жилийн наадамд олон аймгмйн наадамчид ирцгээж...”
	Хэнээтийн хэлсэн үгээр
“Хэнээ л гэмээр юм даа” гэж Доржийн Эрдэмбилэг хариулсан гэдэг.

	Гол 
	
	Их Монгол аваргын дэвэн гарч ирж байгаа байдал, үзэгчид түүнийг хүлээн авч байгааг дүрсэлсэн “    “
	

	Төгсгөл 

	
	
	



Ээлжит хичээл 3
Сэдэв: Үг сонголтын үүрэг хэрэглээг тодорхойлох 
Үйл ажиллагаа: 
Эхийн хэлний хэрэглээг задлан шинжлэх:
1. Хөрөг найруулалд сонгож авсан баатруудын оюун санаа,үйл хэрэг,  дотоод ертөнц, зан төрх, давтагдашгүй онцлог шинжийг хэрхэн дүрсэлснийг зохиолоос түүлгэх, тайлбарлуулж ярилцах
· Л.Түдэв- ..........
· Их Монгол аварга-...........................
· Д.Эрдэмбилэг- ...........................
· Ж.Шараа.............................
2. Эдгээр дүрслэлийг  бүтээхэд ямар ямар үгсийн аймгийн үгс хэрэглэсэн байна вэ?Ямар ямар дүрслэх хэрэглүүр ашигласан байна вэ? гэдгийг олох, тодорхойлох
3. Адилтгасан нийлмэл өгүүлбэр,  оруулсан нийлмэл өгүүлбэрийг хэрхэн бүтээж хэрэглэсэн байгааг олж тодруулах \ Нийлмэл өгүүлбэр бүхий тодорхой хэсгүүдийг сонгож өгөөд сурагчдаар задлал хийлгэж болох юм.\
4. Баатруудын ямар давтагдашгүй чанарыг зохиогчид олж нээсэн бол? Энэ талаар санал бодлоо хуваалцах, мэтгэлцэх
5. Зохиогч бүрийн хөрөг дүр бүтээх аргын ялгаатай онцлог талыг ярилцах, дүгнэх
6. Зохиогчийн үзэл бодол, хандлагыг илэрхийлсэн үг, бүтээвэр, өгүүлбэрүүдийг ялгах, дүгнэлт хийх
Ажлын хуудас 3
	Хөргийн гол баатрууд:
	Зохиолч Л.Түдэв
	Д. Эрдэмбилэг
	Хөгжмийн зохиолч Ж.Шараа
	Их Монгол аварга бөх

	Нүүр царай
	
	
	Нүүр царай тунгалаг, нүд нь цог залиар гэрэлтсэн
	

	Бие галбир
	
	
	
	Бие нь цул судас шөрмөснөөс бүтсэн мэт ..., агуу уужим хавиргууд нь нумлан харагдах..

	Гадаад дүр төрх
	...Ажлын үеэр зохиол бичнэ гэж ер үгүй...
	...Өнхөрч унахад нь халааснаас нь “Монгол роман”
сэтгүүл унав. Энэ сэтгүүл л түүнийг энд авчиржээ...
	...Дээлийн өвөрт нв хамгийн том мч болох хулсанхуур, лимбэ хоёроо авч явдаг...
	Тэнгэрийн хаяа алдлах мэт урт гараа элин халин нисэх бүргэдийн жигүүр гэлтэй ихэмсэг тайвнаар дэвэн байхуйд...  Аварга том хангарьд ялгарах мэт байв.

	Алхаа гишгээ
	
	
	...Хааяа хааяа шинэ уран бүтээлээ барьчихсан жавхалзсаар орж ирнэ...
	Тийнхүү газар доргио болов уу гэмээр хөлийн доороос элс шороо пур пурхийн...

	Үг хэллэг
	
	-   
-    Яахав дээ, Аминд ашиг багатай, амьжиргаанд тус багатай юмыг хэтэрхий донтож сонирхохыг хэлж байгаа юм гэжээ. 
- Аа! Муусайн ногоон малгайтнууд! Та нар юугаа шиншилж яваа юм бэ? Өнөөдөр 1930 хэдэн
он биш шүү
· Энэ номонд алдарт гавьяат дуучин Магсар хурцын Дугаржавыг хэлмэгдүүлсэн тухай Түдэв гуай
бичсэн юм г
-    Том ах муу номын хэнээт!  Хаа нэгтээ “Нууц товчоо” гэж донгосоод сууж байгаа биз
“ О.Дашбалбар, З.Дорж нарыг уран бүтээлээсээ хөндийрч улс төрд  хутгалдсан “ гэж Эрдэмбилэг их харамсахад
	“...Гэртээ орохоо мартталаа ээжийгээ харуулддаг сан...”
	

	Үйл хэрэг
	Хэд хэдэн салбарын, хэдэн зуун ном туурвиж, гучаад хэлээр нэг сая таван түмэн ширхгээр хэвлүүлсэн бичгийн хүний үзэг уяа нь таарсан хүлэг адил тийм ч байхаас яахан аж гэж бодогдоно
	Эрдэмбилэг ...гоц ойтой... “Монголын нууц товчоо” – г  “а, б” - гүй цээжилжээ. Цээжлэх ч гэж дээ. Сонирхож шимтэж уншссан нь түүний ой тойнд тогтож үлддэг байна.
...Орой болсон хойно хашир шуудайтай юм үүрсээр уухилан орж ирж... Шуудайнаас “Дэлхийн уран
зохиолын түүвэр” гэсэн орос номууд асгарчээ...
	Гэрэл гэгээтэй, хөнгөн цоглог хэмэлтэй, хөхүүн хөөр, залуу насны гялбаатай дуунууд нь 60-аад онй залуусыг байлдан  дагуулж байв.
	Домогт их аварга               Их Монгол 

	Давтагдашгүй чанар
	Хурдан, хальт мөлт болчих вий дээ гэмээр тун хурдан бичнэ. Баллана, сохолно гэж бараг үгүй. Үзэг нь дэгдэн гүйж, хар бэхийн нэг мөр нөгөө мөрөө дэрлэн ундрах нь горхи горхины бидэргээ адил хөвөрнө
	...Д.Равжаа шүлэг”
 гэх мэтээр ангилах
...Мэдлэгээ хумих, тэлэх чадвартай.
...Дэд доктор цолтой, бузгай нэрд гарсан нэг зохиогчийн шинэ ном түүнд өртлөө. Эхнээс нь хоёр хуудас гүйлгэн
харав. Номын олхиогүй сул үг өгүүлбэрүүд, ядмаг дүрслэл нь түүнийг доромжлох мэт санагдав.Ердөө л өөдөөс нь угаадас цацчих шиг болж.

	“Хар ус нуурын шагшуурга” дуу нь нэг хэмт зарчмыг эвдсэн шинэ уран бүтээл байлаа...
	...Өөрөөс нь хавьгүй дүү бөхийг хав дөлвөлжин барин авч далаар нь тавиад татан босгож хоёр хацар дээр үнсэхэд наадамчин олон “Ай” гэж зэрэг дуу алдана...

	Ааш зан
	
	...Унтах ороо засаж байсан авгайн царайд туяа татаж, нүд гялалзаж
байсныг аргагүй эрхэнд зарсан номныхоо хойноос санааширсан нөхөр нь анзаараагүй гэдэг...
	Аливаад чигч шударга нөмөр түшигтэй      эр сэн... 
	

	хувцаслалт
	
	
	
	Улаан зодог нь галын дөл дүрэлзэх мэт харагдана.

	Яриа хөөрөө
	
	
	Өөртөө үнэнч, санаж бодсоноо шууд л хэлчихдэг, дутагдлаын хажуулгаар дуугүй өнгөрч чаддаггүй
	

	Үзэл бодол
	
	Л.Түдэвийн “Хувьсгал танаа өчье” романыг
25 уншаад түүнд жигтэйхэн гуниг, хорсол үлджээ. 
	
	





Ээлжит хичээл 4
Ээлжит хичээлийн сэдэв: Өгүүлбэрийн гишүүдийн утга,бүтэц, үүргийг тодорхойлох
Үйл ажиллагаа: 
Дүрслэн бичүүлэх чадварыг хөгжүүлэхийн тулд янз бүрийн эх сурвалжаас хөрөг дүр бүтээсэн хэсгүүдийг өгч болно. Үүнээс зарим нь дуурайн бичиж байхад зарим сурагчид нь санаа аван өөрийн олж харснаар  шинэлэг дүр дүрслэлийг бий болгох. Хөргүүдээс сонгож авсан өгүүлбэрүүдэд задлал хийх. Үүнд: 
1. П.Бадарч “Дөнгөт гуайн урласан уянгат хуур” хөрөг найруулалдаа:    “...Цоодолын холоос харвал улаан дээлтэй бөх ирж яваа мэт, тулж дэргэд нь ойртон сууваас сар мэлмэрэх саатай цэнхэр шөнө өлгийн дуу аялах ээж шигээ. Цоодол юухнаас ч шүлгийн санаа бодож олоод гайхалтай сайхан урлах нь атаархмаар....”
2. Э.Хархүү “Есөн эрдэнийн Бадарч” хөрөгт найруулалдаа: “ ...Жаран долоон насны сүүдэр зооглосон ч “Цагаан хөхөлтэй улаан  туг  тачигнатал дэрвэж явдаг энэ эрхэмтэй төрөлх Даланзадгад хотдоо аль мянга есөн зуун далан нэгэн онд нүүр учран танилцсан..”
3. Ц.Дамдинсүрэн “Чемондантай юм” өгүүлэгт “..Цээмаа хүүхэн зааны ясан савх шиг цагаан хуруутай гараараа нуурын ус шиг долгиотсон хар гэзгээ илээд, эрвээхэйн далавч шиг эрээн мяндсан алчуураар янзаган нарийхан хүзүүгээ ороогоод салхинд ганхсан хонгорзул цэцэг мэт гунхалзан сууж байна.”
4. Д.Нацагдорж “Хөдөө талын үзэсгэлэн” өгүүллэгт  “...Энгэр нударгыг хар торгоор эмжиж, нарийхан хошмог тавьсан хүрэн ягаан чисчүү дээлийг өмсөн, зүүн ханцуй дотроос нарийхан хурууг цухуйлган, жолоо цулбүүрыг хагас барин атгаад, баруун ханцуйг сул тавин түүний дотор гараа нуун, ташаагаа тулж, том нударгыг далбайлган бүрхүүлсэн нь шинэ цагийн хээнцэр байдлыг гайхуулжээ...” , “ Шар бажгар бүсийг шавхийтэл ороогоод, угалзтай шөнтгөр гутлыг дөрөөний дунд тасхийтэл жийсэн нь саруул талын идэр махбодыг бахархуулжээ...” г.м дүрслэлүүдийн дүр бүтээсэн аргаас сонгон авч сурагчид бичихдээ  ашигалаж болох бөгөөд ямар ямар тэмдэг нэр, адилтгал, ямар гишүүн өгүүлбэр, эсрэгцсэн утгатай өгүүлбэр ашигласан байна гэх зэргээр  өгүүлбэрзүй, үгзүйн талаар ойлголт авч болох юм. 
5. Эхийн санааны харьцааг баримтаар дэлгэрүүлж ярина уу.
6.    “Д.Эрдэмбилэгийг их мэдлэг, мэдээлэл дээр чөлөөтэй хөрвөж, хумьж нягтруулах, дэлгэж тэлэх олон аргаар хичээл заадаг чадвартай багш гэж үнэлжээ.” – өгүүлбэрийн санааг шууд утгаар бичнэ үү. 
7.  Өгүүлбэрийн гишүүдээр зурна уу

               Загвар 
Авьяас хүн болгонд заяадаггүй

Ном бол хүний хагацашгүй нөхөр

     Номын хэнээ 
 (хэнээт, солиот, тэнэг)

  Д.Равжаа шүлэг”
 гэх мэтээр ангилах нь

Мэдлэгээ хумих, тэлэх чадвартай.

Авьяасыг тэтгэдэг ч болоосой.














Эрдэмт хүнийг чулуугаар дар
Эрдэнэт газрыг овоогоор дар.
Эрдмээс илүү нүд үгүй
Мунхгаас илүү харанхуй үгүй.
Эрдэмтэн хүнээс эрдэм гарна.
Эгэл хүнээс хөө гарна.
Эдээс эрдэм дээр
Эдээсээ янз нь дээр.
Эрдэм эрэхэд 
Гэм  ирнэ.
Эрдэнийг танихгүй хүн
Эврийг эрдэнэ гэнэ.













Ээлжит хичээл 5 
Ээлжит хичээлийн сэдэв: Сэтгэгдэл мэдрэмжээ илэрхийлэн бичих
Үйл ажиллагаа:
Хөрөг зураг юмуу эсвэл өөрийн хамгийн сайн мэддэг хүний талаар дүрслэн бичих
· Дэлхийд алдартай хөрөг зураг юмуу  сайн таньдаг, шүтэн биширдэг хүний хөрөг зураг  харж,  тэмдэг нэр адилтгал г.м  хэрэглүүр  ашиглан  гадаад шинж чанарыг дүрслэн бичих Тухайлбал:  “Тэнэмэл хүү эргэж ирсэн нь” , Амьдралдаа ганцхан л бүтээлээ худалдсан алдарт зураач Ван Гог, 1946 он. Улаан загалмайгаас өгсөн гутлыг аваад хөөр баярт умбаж буй Австрийн хүүхэд асрах газарт байгаа 6 настай хүүгийн гэрэл зураг, алдартай зохиолч юмуу жүжигчин гэх мэт байж болно
· Хөрөг зургуудаас сурагчдаар сонголт хийлгэх
· Эхний цогцолборт хөргийг хэрхэн сонгосон хийгээд энэ хөргийн баатрын талаар өмнө нь мэддэг байсан зүйлээ бичих
· Удаах цогцолборт хөргийн гадаад шинж чанарыг 
Ямар хувцас хунар өмссөн байна вэ?..........................
Ямархуу царайтай байна вэ? ........................................           хэн ?
Хэд орчим настай бол?................................................                        
Ямар ажил хийдэг бол?...............................................
                           гэх мэт олон янзын асуултаар чиглүүлэн угсарсан нийлмэл өгүүлбэр бүтээлгэн  бичүүлэх
· Гутгаар цогцолборт: Хөргийн гадаад дүр төрхөөс дотоод шинж чанарыг таамаглан бичих Жишээ нь: 1946 оны  Австрийн хүүхэд асрах газарт байгаа 6 настай хүүгийн гэрэл зураг дахь жаал хүүгийн баяр хөөрөөр дүүрэн царайнаас харахад амьдралдаа ийм гутал өмсөж үзээгүй, ядуу зүдүү амьдралтай байсан юм шиг харагдана. 
Өмссөн хувцаснаас  нь ямархуу амьдралтайг ч юм уу, нүднийх нь харцнаас юу бодож байгаа бол, юуг хүссэн бол гэх мэт хэрхэн гадаад шинжээс дотоод талыг 
· Ийнхүү таамаглаж бичиж байгаа хандлагаа илэрхийлэхийн тулд ямар  баймж  үг ашиглах вэ? гэдгийг тодруулан ярилцах \Магадгүй, байж болох юм, царайнаас харахад, байдалтай, төлөвтэй, шинжтэй, янзтай, болов уу, гэмээр, маягтай, бололтой, бололцоотой, юм биш байгаа г.м\
Төгсгөлийн цогцолборт: Ийнхүү гадаад дотоод шинж чанар, давтагдашгүй чанар, үйл хэрэг, оюун санааг өөрийнхөөрөө дүрсэлж бичсэн дүр нь  чамд ямар сэтгэгдэл төрүүлэв? Бусад хүмүүст ямар сэтгэгдэл төрүүлж байгаа бол? Жишээ нь:  Бахархмаар, өрөвдмөөр, хайрламаар, хүндэлмээр, өөрийгөө өөрчилмөөр, бусдыг уриалмаар ч юм уу .... г.м
НЭГЖИЙН ҮНЭЛГЭЭ: 
ХӨРӨГ НАЙРУУЛАЛ БИЧИЦГЭЭЕ
Хүний зан чанарыг дүрсэлж гаргах нэг арга нь явган шог байдаг. 

Түүнтэй ярилцлага хийгээрэй. Асуултаа төлөвлө. Нүдээ сайн нээж, чихээ сайн дэлдийлгэ.

Баатруудын хурц үйл явдал, гадаад төрхийг зурж, дотоод зан чанарыг нээнэ.

Хүний давтагдашгүй чанарыг 
        олж харах нь чухал.
Хүн бусадтай  харилцахдаа,  ёс суртахууны  бодрол,  үзэл бодлоо хамгаалахдаа , бусад хүмүүсийг  дүгнэхдээ  дотоод чанар нь  илэрч байдаг.  


Сонгосон дүр   үлгэр дуурайлтай,  нөлөөтэй байх.

Чиний бичсэн  хөргийг уншаад ямар  сайхан чанарыг  өөртөө  нээх вэ.


Өөрийн үнэлэмж хандлагаа илэрхийлээрэй.

    Хэт магтаж, дөвийлгөж хүнийг эвгүй байдалд бүү оруул.   Дуулиан тарьж  түүнийг бүү хорло, бүү хуур.   Чамтай үнэн сэтгэлээсээ, нээлттэй байсан хүний итгэлийг нь бүү алд.  Түүнд ёс зүйтэй, хүндэтгэлтэй хандаарай.








  


                          




	Шалгуур
	Оноо

	1. Эхийн  бүтцийн хэсэг тус бүрийн уялдааг  гаргасан  байдал
	3 оноо

	2. Сэдэв агуулгын уялдаа
	3 оноо

	3. Дүрийн  гадаад дотоод шинжийг хэрхэн дүрсэлсэн 
	4 оноо

	4. Мэдрэмж, сэтгэгдэл хоёрыг ямар ялгаатай дүрсэлсэн үү?
	2 оноо

	5. Үг сонголт, эсрэг ойролцоо үгийг хэрэглэсэн байдал 
	2 оноо

	6. Өгүүлбэрийн хэлбэржилт, хэлзүйн найруулга
	2 оноо

	7. Дүгнэлт хийж чадсан эсэх
	2 оноо 

